Diari Oficial de la Generalitat Valenciana


Sumari del DOGV 3038, del 18-07-1997 (1997/1873)

Bases que han de regir la convocatòria per a proveir en propietat una plaça de psicòleg.
----------------------------------------------------------------------------------------

### Dades del document

Número de DOGV
:   3038

Data del DOGV
:   18-07-1997

Secció del DOGV
:   AUTORITATS I PERSONAL - NOMENAMENTS, CESSAMENTS, SITUACIONS I INCIDÈNCIES

Número del document
:   1997/1873


Data del document
:   12-06-1997

Organisme emissor
:   Ajuntament de València

Tipus de document
:   Anunci

Descriptors 

:   * València
    * concurs administratiu
    * psicologia
    * administració local

L'Ajuntament de València, en la sessió plenària del dia 29 de novembre de 1996, va aprovar les següents:  
Bases que han de regir la convocatòria per a proveir en propietat una plaça de psicòleg.  
L'objecte d'aquestes bases, aprovades pel Ple de la corporació el dia 29 de novembre de 1996, és la provisió en propietat d'una plaça de psicòleg de l'escala d'administració especial, subescala tècnica, classe superiors, grup A de titulació de l'article 25 de la Llei 30/1984, de 2 d'agost.  
El procediment selectiu és el d'oposició lliure.  
Normes generals  
Primera. Nombre màxim de places que cal proveir  
El tribunal no pot declarar que ha superat el procés selectiu un nombre d'aspirants superior al de places convocades.  
Segona. Requisits dels aspirants  
Per a ser admesos a aquest procés selectiu per a l'accés a la funció pública local, caldrà:  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tindre la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.  
b) Tindre complits 18 anys i no excedir dels 55.  
c) Posseir el títol de Llicenciat en Psicologia o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.  
d) Posseir la capacitat física i psíquica necessàries per a l'exercici de les funcions dels llocs de treball afectats.  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Tercera. Forma i termini de presentació d'instàncies  
Les instàncies per a sol·licitar prendre part en aquesta convocatòria s'han de dirigir a l'alcaldessa presidenta de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'oficina d'informació municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 6.200 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.  
Els citats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.  
Quarta. Admissió dels aspirants  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.  
Expirat aquest termini, en el termini d'un mes, ampliable en els supòsits que estableix la Llei 30/1992, per resolució es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base deu. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.  
La publicació d'aquesta resolució serà determinant dels terminis a efectes de possibles impugnacions o recursos.  
Les errades de fet es podran esmenar en qualsevol moment, d'ofici o a petició de l'interessat.  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es publicaran en el Butlletí Oficial de la Província o es notificaran individualment als directament afectats.  
Cinquena. Tribunal  
El tribunal per a aquesta selecció, estarà integrat pels següents membres, tots amb veu i vot:  
Presidenta titular: alcaldessa de la corporació.  
President suplent: regidor delegat de l'Àrea d'Administració General o membre de la corporació en qui delegue el president titular.  
Secretari titular: el secretari general de la corporació.  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.  
Vocals:  
Titular: un regidor membre de la corporació designat a l'efecte amb titulació igual o superior a la requerida per a la plaça que es convoca.  
Suplent: un regidor membre de la corporació designat a l'efecte amb titulació igual o superior a la requerida per a la plaça que es convoca.  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.  
Suplent: un funcionari amb titulació igual o superior a la requerida per a la plaça que es convoca i corresponent a la mateixa àrea de coneixements.  
Titular: un funcionari de carrera d'aquesta corporació, del grup A de titulació.  
Suplent: un funcionari de carrera d'aquesta corporació, del grup A de titulació.  
Titular: Un funcionari de carrera d'aquesta corporació, del grup A de titulació pertanyent a la mateixa àrea de coneixements.  
Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.  
Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.  
Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.  
En cas d'absència del president titular o suplent, la presidència li correspondrà al vocal regidor.  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria primera de les que s'hi recullen, tant pel que fa a les assistències dels membres del tribunal com la dels assessors i col·laboradors.  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.  
Sisena. Calendari  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la base quarta anterior.  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou. En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.  
Setena. Ordre d'intervenció dels aspirants. Identificació  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra B insaculada, d'acord amb el resultat del sorteig públic realitzat a l'efecte.  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.  
Vuitena. Llista d'aprovats  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.  
Novena. Presentació de documents  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma tercera de la present convocatòria.  
Els aspirants que tinguen la condició de funcionari de carrera quedaran exempts de justificar documentalment les condicions generals a què es refereix la base tercera, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionari de carrera i el títol acadèmic exigit.  
Els qui dins del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació d'aquests aspirants i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.  
Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana. Els qui no puguen acreditar els dits coneixements hauran de comprometre's a la realització dels cursos de perfeccionament que siguen organitzats amb aquesta finalitat.  
Deu. Nomenament  
Una vegada complits els requisits precedents, es realitzarà el nomenament dels aspirants proposats, que hauran de prendre possessió del càrrec en el termini de 30 dies, a comptar des de l'endemà de la notificació del nomenament.  
Onze. Incidències  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.  
Dotze. Normativa i recursos  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991; Decret 69/1986, de 2 de juny i altres normes reglamentàries.  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.  
Tretze. Publicació  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.  
Normes específiques  
Primera. Qualificació dels exercicis  
Cadascun dels exercicis que figuren en el corresponent annex es qualificarà fins un màxim de 10 punts; quedaran eliminats els aspirants que no aconseguisquen un mínim de 5 punts en cadascun d'aquests.  
El tribunal qualificador queda facultat per a determinar el nivell mínim exigit per a l'obtenció de les dites qualificacions, d'acord amb el sistema de valoració que s'adopte en cada prova.  
Segona. Qualificació definitiva  
La qualificació definitiva dels aspirants que hagueren superat els exercicis estarà determinada per la suma de les qualificacions parcials. En el supòsit de puntuacions iguals, els empats es resoldran tenint en compte la major puntuació obtinguda en l'exercici pràctic; en cas de persistir l'empat, es considerarà la puntuació del tercer exercici i posteriorment del primer exercici i si encara persistira l'empat, aquest es resoldrà a favor de l'aspirant de major edat.  
ANNEX I  
Primer exercici. De caràcter obligatori i eliminatori.  
Consistirà a contestar per escrit un qüestionari de 100 preguntes, tipus test, relacionades amb els temes que figuren en l'annex II de les bases d'aquesta convocatòria.  
El tribunal determinarà el temps de duració de l'exercici i la penalització de les errades immediatament abans de començar l'exercici, en funció de la dificultat de la prova.  
Segon exercici. De caràcter obligatori i eliminatori.  
Consistirà en la realització d'una o de diverses proves pràctiques, que determinarà el tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria i amb les matèries incloses en el programa que figura en l'annex II. El tribunal determinarà el temps de duració de la prova o proves, en funció de la dificultat que representen.  
Tercer exercici. De caràcter obligatori i eliminatori.  
Consistirà a desenvolupar, per escrit, durant un període màxim de 2 hores, un tema de caràcter general determinat pel tribunal immediatament abans de començar l'exercici, d'entre dos o més propostes i relacionat amb el programa que figura com a annex II d'aquesta convocatòria, encara que no es corresponga amb un epígraf concret d'aquest; els aspirants tindran àmplia llibertat pel que fa a la forma d'exposició de la prova.  
En l'exercici es valorarà la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi d'aquest.  
ANNEX II  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona. Les Corts Generals.  
Tema 4. El govern i l'administració. El poder judicial.  
Tema 5. Organització territorial de l'estat. Els estatuts d'autonomia: significat. Especial referència a l'Estatut d'Autonomia de la Comunitat Valenciana: principis generals i organització.  
Tema 6. Fonts del dret públic. La llei: classes. El reglament: classes. Les ordenances municipals. Altres fonts del dret administratiu.  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.  
Tema 9. Els recursos administratius. Classes: recurs d'alçada, recurs de reposició, recurs de revisió. El recurs contenciós administratiu.  
Tema 10. Règim local espanyol. Principis constitucionals.   
Tema 11. La província en el règim local. Organització provincial. Competències.  
Tema 12. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.  
Tema 13. Personal al servei de l'administració local. La funció pública local i l'organització d'aquesta. Drets i deures dels funcionaris públics locals. Incompatibilitats. Règim disciplinari.  
Tema 14. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.  
Tema 15. Les formes d'activitat en les entitats locals. La intervenció administrativa en l'activitat privada. Procediment d'atorgament de llicències.  
Tema 16. El servei públic en l'esfera local. Els modes de gestió dels serveis. Consideració especial de la concessió.  
Tema 17. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.  
Tema 18. Hisendes locals. Classificació dels ingressos.  
Tema 19. Les perspectives d'evolució futura de l'estat de benestar social. Les seues crítiques. Nous conceptes annexos al benestar social.  
Tema 20. El concepte de necessitat social. Tipologies. El binomi recursos-necessitats.  
Tema 21. Avaluació de necessitats. Fases. Models d'avaluació.  
Tema 22. Mètodes d'identificació de necessitats. Elecció i característiques dels mètodes.  
Tema 23. Competències municipals en matèria de serveis socials: la Llei de Serveis Socials de la Comunitat Valenciana. La Llei de Bases de Règim Local.  
Tema 24. La lluita contra la pobresa: Pla de Mesures d'Inserció Social a la Comunitat Valenciana.  
Tema 25. Barris d'acció preferent a la Comunitat Valenciana: normativa.  
Tema 26. La investigació social: el mètode científic i el seu procés metodològic. Caràcter conceptual del procés d'investigació social.  
Tema 27. El disseny de la investigació social. Noció. Requisits del disseny. Els seus tipus. El concepte de validesa i altres conceptes associats.  
Tema 28. Noció general d'observació. Tipus. La seua relació amb el concepte de mesurament.  
Tema 29. Anàlisi, interpretació i explicació de les dades en el procés d'investigació social.  
Tema 30. L'entrevista: avantatges, dificultats i límits.  
Tema 31. Els indicadors socials. El seu desenvolupament històric. Concepte i tipologies.  
Tema 32. L'ús científic dels indicadors. El seu paper en la investigació científica. Construcció d'un sistema d'indicadors.  
Tema 33. Indicadors de canvi social. La dinàmica de les necessitats socials i dels problemes socials.  
Tema 34. Pla, programa i projecte: concepte. El llenguatge dels projectes. Gestió i seguiment dels projectes.  
Tema 35. Disseny de programes d'intervenció social: estructura i elements bàsics.  
Tema 36. Concepte d'intervenció social i comunitària. Característiques diferencials.  
Tema 37. Classificació d'estratègies d'intervenció comunitària. Nivells i objectius.  
Tema 38. L'avaluació dels projectes socials: concepte i especificitat.  
Tema 39. Característiques específiques de l'avaluació dels projectes socials.  
Tema 40. Tipus d'avaluació dels projectes socials. Classificació segons criteris d'execució.  
Tema 41. Models d'avaluació dels projectes socials. Requisits metodològics.  
Tema 42. Captació i assignació de recursos per als projectes socials. Les opcions de racionalitat.  
Tema 43. El concepte de canvi social. La seua història en el pensament occidental.  
Tema 44. El procés de socialització: concepte, tipus i agents.  
Tema 45. La família i l'escola com a factors d'integració i normalització social.  
Tema 46. Concepte de família. La seua evolució al llarg de la història.  
Tema 47. La família com a estructura permanent de la societat. Característiques de la família occidental actual.  
Tema 48. Treball social amb famílies. Criteris d'actuació des del punt de vista del tècnic social. Aplicacions concretes amb famílies en situació de risc.  
Tema 49. Enfocaments científics de la desviació social. Explicació de la desviació social. Desviació i desorganització social.  
Tema 50. El concepte de conducta prosocial. La conducta prosocial dins de les dimensions d'orientació interpersonal.  
Tema 51. La intervenció en conducta prosocial. Principis generals.  
Tema 52. Concepte i procés de reinserció social: perspectives pràctiques.  
Tema 53. El concepte de salut comunitària. Estratègies interventives.  
Tema 54. La prevenció en salut mental. Contingut dels programes preventius.  
Tema 55. Suport social: diferents perspectives i la seua avaluació. La seua relació amb la salut comunitària.  
Tema 56. Estratègies d'intervenció del suport social. Nivells i tipus.  
Tema 57. L'animació sociocultural com a instrument per a l'educació d'amplis grups de població.  
Tema 58. El paper de la participació en el desenvolupament comunitari. Pràctica de la participació i xarxes d'intercanvi.  
Tema 59. Acció i intervenció social. Opcions i modalitats d'actuació.  
Tema 60. La prevenció com a mètode de l'acció social. Programes. Continguts i realització.  
Tema 61. Els centres municipals de serveis socials. Estructura. Anàlisi de les seues funcions. Programes.  
Tema 62. La interdisciplinarietat. Concepte, objectius. Aplicació al treball social.  
Tema 63. Els equips de treballadors socials en els centres municipals de serveis socials. Perfils professionals. Funcions.  
Tema 64. El tractament del menor en la legislació vigent. Aspectes més rellevants.  
Tema 65. Principis pedagògics i organitzatius de la intervenció social en menors.  
Tema 66. Caracterització del menor en situació de desemparament. Tipologia de recursos per a menors a la Comunitat Valenciana.  
Tema 67. Programes i estratègies d'actuació municipal en l'àmbit del menor.  
Tema 68. Conceptualització del mal tractament infantil. Factors de risc.  
Tema 69. Conseqüències del mal tractament infantil. Tipologia de conseqüències.  
Tema 70. Sistemes de detecció del mal tractament infantil. Indicadors específics o inespecífics. La intervenció dels distints professionals en la detecció.  
Tema 71. Principis psicosocials i organitzatius associats al consum de drogues.  
Tema 72. El fenomen de la drogodependència: anàlisi dels factors de risc.  
Tema 73. Els agents de socialització i la seua influència en el consum de drogues de la població juvenil.  
Tema 74. El tractament jurídic i administratiu dels serveis socials per a minusvàlids. La Llei 13/1982, d'Integració Social dels Minusvàlids. Disposicions referents a serveis socials contingudes en la dita llei.  
Tema 75. Els centres ocupacionals municipals per a minusvàlids. Programes a desenvolupar. Integració social.  
Tema 76. La vellesa actual i serveis socials. Anàlisi sociològica de la vellesa avui. Característiques psicosociològiques.  
Tema 77. Consideracions sobre el marc jurídic quant a la minoria ètnica gitana. El Pla Nacional del Poble Gitano.  
Tema 78. Hàbitat, activitat laboral i escola com a factors d'evolució i canvi de la minoria ètnica gitana.  
Tema 79. Les organitzacions com a fenomen social. L'individu i l'organització.  
Tema 80. Les relacions humanes en les organitzacions. Pràctiques de formació.  
Tema 81. Psicologia comunitària. Delimitació conceptual i característiques.  
Tema 82. Intervenció des de la psicologia comunitària: realització i contingut dels programes preventius.  
Tema 83. La intervenció en crisi. Bases teòriques i aplicació.  
Tema 84. El rol del psicòleg en la intervenció social i comunitària.  
Tema 85. Models teòrics en psicologia comunitària.  
Tema 86. Sentit psicològic de la comunitat. Origen històric i social.  
Tema 87. Salut mental positiva: conceptes i criteris.  
Tema 88. Trastorn mental i salut mental: conceptes i models.  
Tema 89. Els estils de comportament. Normes socials i influència social.  
Tema 90. Minories desviants i reaccions de les majories. Reconeixement social.  
València, 12 de juny de 1997.- El secretari general, p. d., el secretari adjunt: Manuel J. Domingo Zaballos.